CELEX: 32018D1206(01)
Language: lt
Date: 2018-11-30 00:00:00
Title: 2018 m. lapkričio 30 d. Komisijos įgyvendinimo sprendimas dėl vyno sektoriaus produkto specifikacijos pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje (Tierra de León (SKVN))

6.12.2018   
               
               
                  LT
               
               
                  Europos Sąjungos oficialusis leidinys
               
               
                  C 439/4
               
            
         KOMISIJOS ĮGYVENDINIMO SPRENDIMAS
         2018 m. lapkričio 30 d.
         dėl vyno sektoriaus produkto specifikacijos pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje (Tierra de León (SKVN))
         (2018/C 439/04)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 punktą,
         kadangi:
         
                     (1)
                  
                  
                     pagal Reglamento (ES) Nr. 1308/2013 105 straipsnį Ispanija pateikė paraišką iš dalies pakeisti pavadinimo „Tierra de León“ specifikaciją. Pakeitimas apima pavadinimo „Tierra de León“ pakeitimą į „León“;
                  
               
                     (2)
                  
                  
                     Komisija paraišką išnagrinėjo ir padarė išvadą, kad sąlygų, išdėstytų Reglamento (ES) Nr. 1308/2013 93–96 straipsniuose, 97 straipsnio 1 dalyje ir 100–102 straipsniuose, yra laikomasi;
                  
               
                     (3)
                  
                  
                     siekiant sudaryti sąlygas pareikšti prieštaravimą pagal Reglamento (ES) Nr. 1308/2013 98 straipsnį, produkto „Tierra de León“ specifikacijos pakeitimo paraiška turėtų būti paskelbta Europos Sąjungos oficialiajame leidinyje,
                  
               NUSPRENDĖ:
         
            Vienintelis straipsnis
            Produkto „Tierra de León“ (SKVN) specifikacijos pakeitimo paraiška pagal Europos Parlamento ir Tarybos reglamento (ES) Nr. 1308/2013 105 straipsnį yra pateikiama šio sprendimo priede.
            Remiantis Reglamento (ES) Nr. 1308/2013 98 straipsniu, šio sprendimo paskelbimas Europos Sąjungos oficialiajame leidinyje suteikia teisę per du mėnesius pareikšti prieštaravimą dėl šio straipsnio pirmoje pastraipoje nurodyto specifikacijos pakeitimo.
         
         
            Priimta Briuselyje 2018 m. lapkričio 30 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            
               „TIERRA DE LEÓN“
            
            
               PDO-ES-A0882-AM02
            
            
               Paraiškos data: 2017 3 13
            
            PRODUKTO SPECIFIKACIJOS PAKEITIMO PARAIŠKA
            1.   Pakeitimui taikomos taisyklės
            
            Reglamento (ES) Nr. 1308/2013 105 straipsnis. Reikšmingas pakeitimas
            2.   Pakeitimo aprašymas ir priežastys
            
            
               SKVN pavadinimo pakeitimas
            
            SKVN pavadinimas keičiamas iš „Tierra de León“ į „León“: tai taikoma specifikacijoms ir bendrajam dokumentui visais atvejais ir abiejuose tekstuose, kai nurodytas tas pavadinimas.
            Dėl nepaprastai didelio konkurencingumo dabartinėje vyno rinkoje, taip pat fonetinės ir rašytinės painiavos tarp mūsų kilmės vietos nuorodos pavadinimų „Tierra de León“ ir SGN Vino de la Tierra de ‘Castilla y León’, kuri pagal dabartinius teisės aktus gali būti ženklinama kaip „Vino de la Tierra de Castilla y León“, mums labai sunku informuoti vartotojus apie šių dviejų lygių vynų skirtumus nepaisant to, kad mūsų vynai yra pagaminti iš tam tikrų vietinių vynuogių veislių, konkrečiai, Prieto Picudo ir Albarín blanco. Taip yra nepaisant to, kad klimatas, dirvožemio sąlygos ir auginimo praktika yra aiškiai apibūdinti ir mūsų vietovės gamintojų taikomi jau ištisus amžius.
            Pavadinimas „León“, kuris turi būti naudojamas kilmės vietos nuorodoje, glaustai ir konkrečiai apibūdina saugomą gamybos vietovę; jis atitinka visų vietovės savivaldybių ir parajonių ribas ir leidžia išlaikyti esamą ryšį tarp saugomo produkto ir tų ypatingų jį istoriškai apibrėžusių sąlygų.
            BENDRASIS DOKUMENTAS
            1.   Įregistruotas pavadinimas
            
            „León“
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  4.   Vyno (-ų) aprašymas
            
            
               VYNAS. Baltieji vynai
            
            Baltieji vynai, pagaminti iš „Albarín Blanco“, „Verdejo“ ir „Godello“ vynuogių veislių, yra puikaus skonio, subalansuoto aromato, gaivūs ir kompleksiniai.
            Mažiausia visuminė alkoholio koncentracija – 10,5 tūrio proc.
            Bendrosios analitinės savybės
            
                        Mažiausia faktinė alkoholio koncentracija (tūrio proc.)
                     
                     
                        10,5 
                     
                  
                        Mažiausias bendrasis rūgštingumas
                     
                     
                        4,5  gramo vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        11,67 
                     
                  
                        Didžiausias bendras sieros dioksido kiekis (miligramais litre)
                     
                     
                        160
                     
                  
               VYNAS. Rožiniai vynai
            
            
               Prieto Picudo rožiniai vynai yra labai aromatingi, gaivūs (didelis natūralus rūgštingumas), degustuojant burnoje jaučiamas jų stiprumas ir struktūra (alkoholio ir rūgštingumo pusiausvyra).
            Mažiausia visuminė alkoholio koncentracija – 11 tūrio proc.
            Bendrosios analitinės savybės
            
                        Mažiausia faktinė alkoholio koncentracija (tūrio proc.)
                     
                     
                        11
                     
                  
                        Mažiausias bendrasis rūgštingumas
                     
                     
                        4,5  gramo vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        11,67 
                     
                  
                        Didžiausias bendras sieros dioksido kiekis (miligramais litre)
                     
                     
                        160
                     
                  
               VYNAS. Raudonieji vynai
            
            Raudonieji vynai pasižymi spalvos intensyvumu, aromatu (raudonųjų ir juodųjų uogų), sodrumu ir stipriu gomurį sutraukiančiu ir ilgai išliekančiu skoniu.
            Mažiausia visuminė alkoholio koncentracija – 11,5 tūrio proc.
            Bendrosios analitinės savybės
            
                        Mažiausia faktinė alkoholio koncentracija (tūrio proc.)
                     
                     
                        11,5 
                     
                  
                        Mažiausias bendrasis rūgštingumas
                     
                     
                        4,3  gramo vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        11,67 
                     
                  
                        Didžiausias bendras sieros dioksido kiekis (miligramais litre)
                     
                     
                        150
                     
                  
               VYNAS. Brandinti raudonieji vynai
            
            Brandinti raudonieji vynai išlaiko („P Picudo“) vynuogių veislės savybes, tačiau yra labiau kompleksiški, ne taip gomurį sutraukiantys, jie yra subalansuoti, juose jaučiami taninai, o poskonis išlieka ilgai.
            Mažiausia visuminė alkoholio koncentracija – 12 tūrio proc.
            Bendrosios analitinės savybės
            
                        Mažiausia faktinė alkoholio koncentracija (tūrio proc.)
                     
                     
                        12
                     
                  
                        Mažiausias bendrasis rūgštingumas
                     
                     
                        4,3  gramo vyno rūgšties ekvivalento
                     
                  
                        Didžiausias lakusis rūgštingumas (miliekvivalentais litre)
                     
                     
                        11,67 
                     
                  
                        Didžiausias bendras sieros dioksido kiekis (miligramais litre)
                     
                     
                        150
                     
                  5.   Vyno gamybos metodai
            
            a.   
                  Pagrindiniai vynininkystės metodai
               
            
            
               Specifinis vynininkystės metodas
            
            
                        —
                     
                     
                        Tikėtinas mažiausias vynuogių stiprumas: 11,5 % (raudonosios vynuogės), 10,5 % (baltosios vynuogės).
                     
                  
                        —
                     
                     
                        Didžiausia ekstrahavimo išeiga: 74 l iš 100 kg vynuogių.
                     
                  
                        —
                     
                     
                        Gaminant vynus, kurie bus ženklinami etiketėmis „CRIANCZA“, „RESERVA“ arba „GRAN RESERVA“, turi būti naudojamos ne didesnės kaip 330 l ir ne senesnės kaip 10 metų ąžuolo statinės.
                     
                  
               Su vyno gamyba susiję apribojimai
            
            
                        —
                     
                     
                        Baltieji vynai turi būti pagaminti naudojant ne mažiau kaip 50 % „Verdejo“, „Albarín blanco“ ir „Godello“ veislių baltųjų vynuogių.
                     
                  
                        —
                     
                     
                        Rožiniai vynai turi būti pagaminti naudojant ne mažiau kaip 60 % „Prieto Picudo“ ir (arba) „Mencia“ veislių vynuogių, o 40 % turi būti iš patvirtintų vynuogių veislių (baltųjų ir (arba) raudonųjų).
                     
                  
                        —
                     
                     
                        Raudonieji vynai turi būti pagaminti naudojant ne mažiau kaip 60 % „Prieto Picudo“ ir (arba) „Mencia“ veislių raudonųjų vynuogių.
                     
                  
               Auginimo praktika
            
            Sodinimo tankumas turi būti 1 100–4 000 vienetų hektare.
            b.   
                  Didžiausia išeiga
               
            
            
               Krūminės baltųjų vynuogių veislės
            
            7 000 kilogramų vynuogių iš hektaro
            
               Krūminės baltųjų vynuogių veislės
            
            51,80 hektolitro iš hektaro
            
               Vijoklinės baltųjų vynuogių veislės
            
            10 000 kilogramų vynuogių iš hektaro
            
               Vijoklinės baltųjų vynuogių veislės
            
            74 hektolitro iš hektaro
            
               Krūminės raudonųjų vynuogių veislės
            
            6 000 kg vynuogių iš hektaro
            
               Krūminės raudonųjų vynuogių veislės
            
            44,44 hektolitro iš hektaro
            
               Vijoklinės raudonųjų vynuogių veislės
            
            8 000 kilogramų vynuogių iš hektaro
            
               Vijoklinės raudonųjų vynuogių veislės
            
            59,20 hektolitro iš hektaro
            6.   Nustatyta geografinė vietovė
            
            Saugomos kilmės vietos nuorodos „LEÓN“ geografinė vietovė yra į pietus nuo Leono provincijos ir apima Valjadolido provincijos dalį; ji ribojasi su Zamoros ir Palencijos provincijomis, o jos plotas – 3 317 km2. Jos apimamos savivaldybės:
            —   Leonės provincija:
            Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel, Zotes del Páramo.
            —   Valjadolido provincija:
            Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva, Villalba de la Loma.
            SKVN „LEÓN“ vynų brandinimo vietovė sutampa su gamybos vietove.
            7.   Pagrindinės vyninių vynuogių veislės
            
            
                         
                     
                     
                        ALBARIN BLANCO
                     
                  
                         
                     
                     
                        PRIETO PICUDO
                     
                  
                         
                     
                     
                        MENCIA
                     
                  
                         
                     
                     
                        VERDEJO
                     
                  
                         
                     
                     
                        GODELLO
                     
                  8.   Ryšys (-iai) su geografine vietove
            
            
               VYNAS
            
            Žemyninis klimatas, pasižymintis atšiauriu ir ilgu žiemos laikotarpiu, trumpa vasara, kuriai būdingos tiek labai karštos ir sausos dienos, tiek ir šaltos dienos, maždaug 500 mm kritulių kiekiu ir dideliu saulėtumu, dideliu vidutiniu aukštingumu, mažu organinių medžiagų kiekiu dirvožemyje ir specifine vynuogių veislių įvairove (ypač būdinga „Prieto Picudo“ veislė), leidžia vyno gamintojams gaminti vynus, pasižyminčius dideliu aromatiniu intensyvumu, labai gerai subalansuotu rūgštingumu ir ilgai išliekančiu poskoniu.
            9.   Kitos pagrindinės sąlygos
            
            
               Teisinė sistema
            
            Nustatyta nacionalinės teisės aktuose.
            
               Kitų sąlygų tipas
            
            Pakavimas nustatytoje vietovėje.
            
               Sąlygos aprašymas
            
            Atsižvelgiant į tai, kad vynų su saugoma kilmės vietos nuoroda „León“ išpilstymas į butelius yra vienas iš būtinų etapų siekiant išsaugoti per gaminimo ir brandinimo procesą vynui suteiktas savybes, jis turi būti vykdomas gamybos vietovėje esančių rūsių išpilstymo į butelius patalpose.
            
               Teisinė sistema
            
            Nustatyta nacionalinės teisės aktuose.
            
               Kitų sąlygų tipas
            
            Papildomos su ženklinimu susijusios nuostatos.
            
               Sąlygos aprašymas
            
            Etiketėje vietoj termino „SAUGOMA KILMĖS VIETOS NUORODA“ gali būti vartojamas tradicinis terminas „KILMĖS VIETOS NUORODA“.
            Privaloma etiketėje nurodyti derliaus metus, taip pat ir nebrandintiems vynams.
            Raudonųjų vynų etiketėse gali būti vartojami šie tradiciniai terminai: „CRIANZA“, „RESERVA“ ir „GRAN RESERVA“, jei yra laikomasi taikomuose teisės aktuose nustatytų taisyklių.
            10.   Nuoroda į produkto specifikaciją
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html